í súťaže.
Predsedom poroty bol spisovateľ Milan Húževka, ktorý sa už dlhé roky venuje najmä zbieraniu povestí z okolia svojho rodiska, z Púchovskej doliny. Popri spracovávaní originálnych príbehov často s husitskou tematikou píše i vlastné rozprávky, ako napríklad Ríša čierneho peria. Mladým autorom pomáha aj vydávaním kníh v malom náklade. "Dnes je finančne veľmi nákladné vydať knihu," prezrádza Húževka. Podľa neho je najdôležitejšie, že sa kniha narodí a neskôr sa môže vydať znova a vo väčšom náklade.
Autori do súťaže zaslali 299 prác v poézii alebo v próze. Kvôli veľkému množstvu a vysokej kvalite prác Odborná porota tento rok odmenila viacero detí. Medzi témami, ktorým sa deti venovali, dominovali zážitky s rodinou, kamarátmi. V poézii malí básnici čerpali zo zážitkov zo života a vecí, ktoré maljú radi. Vo vyššej vekovej kategórii sa porota stretla aj s vážnou spoločenskou tematikou.
V kategórii autorov od osem do desať rokov sa na prvom mieste umiestnila Lívia Jurišová s básňou Pištovo tajomstvo a za prozaické dielo Rozprávky od susedov získala prvé miesto Veronika Staníková zo Základnej školy na Hodžovej ulici v Trenčíne. Vo vekovej kategórii od jedenásť do pätnásť rokov svojimi básňami zaujala najviac Petra Šaržíková zo základnej školy na Veľkomoravskej ulici v Trenčíne a za dielo Svet na svetom získala prvé miesto v próze Veronika Mikulová z Piaristického gymnázia v Trenčíne.